Sticky Fingers

Το Sticky Fingers είναι το ένατο βρετανικό άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 23 Απριλίου του 1971 μέσω της δισκογραφικής εταιρείας "Decca", ενώ στις Ηνωμένες Πολιτείες εκδόθηκε μέσω της "London Records", ούσα η ενδέκατη στούντιο κυκλοφορία τους στην αντίπερα όχθη του Ατλαντικού.

 Παρά το γεγονός ότι οι επίσημες ηχογραφήσεις του "Sticky Fingers" ξεκίνησαν τον Μάρτιο του 1970, το συγκρότημα είχε μπει στο "Muscle Shoals Sound Studio" της Αλαμπάμα από το 1969, ηχογραφώντας το "Sister Morphine". Το άλμπουμ ολοκληρώθηκε μέσα στο 1970 με το φορητό στούντιο του συγκροτήματος, τελειώνοντας τις προσπάθειες τους τον Ιανουάριο ου 1971 στα "Olympic Studios" και "Trident Studios" του Λονδίνου. Το εξώφυλλο του άλμπουμ σχεδιάστηκε από τον Άντι Γουόρχολ και είναι μία κοντινή εικόνα ενός ανδρικού καβάλου μέσα από ένα τζιν παντελόνι. Στην έκδοση βινυλίου, υπήρχε ένα φερμουάρ επάνω στο εξώφυλλο, το οποίο άνοιγε σε ένα βαμβακερό εσώρουχο.Το συγκεκριμένο εξώφυλλο λογοκρίθηκε και απαγορεύθηκε στην Ισπανία, για να αντικατασταθεί από την εικόνα μιας κονσέρβας από την οποία βγαίνουν τα δάχτυλα ενός ανθρώπινου χεριού. Το "Sticky Fingers" ανέβηκε στην κορυφή των περισσότερων τσαρτ ανά τον κόσμο, μεταξύ αυτών στις Ηνωμένες Πολιτείες και το Ηνωμένο Βασίλειο, για να βραβευθεί ως τριπλά πλατινένιο από τη RIAA και ως χρυσό από την BPI. Το σινγκλ "Brown Sugar" σκαρφάλωσε στο # 1 στο αμερικάνικο Billboard, στην Ολλανδία, την Ελβετία και τον Καναδά, ενώ στην πατρίδα του συγκροτήματος έφθασε μέχρι τη δεύτερη θέση.Τον Ιούνιο του 1971, κυκλοφόρησαν ακόμη ένα σινγκλ με το τραγούδι "Wild Horses", το οποίο ανέβηκε στο Top-30 των Ηνωμένων Πολιτειών. Οι κριτικές για τον δίσκο υπήρξαν ιδιαίτερα θετικές, με το "AllMusic" να του δίνει την άριστη βαθμολογία των πέντε αστέρων, το "Sputnik Music" μέσο όρο βαθμολογιών 4,4 / 5, το "Pitchfork Media" 10 / 10, το "Uncut" 5 / 5, ο Mark Prindle 10 / 10 και το "Rolling Stone" 5 / 5.Το περιοδικό "Rolling Stone" το κατέταξε 64ο στη λίστα με τα 500 καλύτερα άλμπουμ όλων των εποχών, όπως και 31ο στον κατάλογο με τα εκατό καλύτερα άλμπουμ των είκοσι τελευταίων χρόνων του 1987, το "Classic Rock" το τοποθέτησε στην 36η θέση των εκατό καλύτερων άλμπουμ βρετανικού ροκ όλων των εποχών, το "Mojo" στο # 52 από τα καλύτερα άλμπουμ που έχουν φτιαχτεί (1995), το "NME" 58ο στα εκατό καλύτερα άλμπουμ όλων των εποχών, το "Q" το ανέδειξε ως καλύτερο άλμπουμ της δεκαετίας του '70 και το γαλλικό "FNAC" το κατέταξε 45ο στα χίλια καλύτερα άλμπουμ όλων των εποχών. Το 2015, το άλμπουμ επανεκδόθηκε με ένα επιπλέον CD, το οποίο περιελάμβανε εναλλακτικές, ακουστικές και ζωντανές εκτελέσεις των κομματιών του δίσκου. Η συγκεκριμένη κυκλοφορία σκαρφάλωσε στο Top-10 στο Ηνωμένο Βασίλειο, την Αυστρία, το Βέλγιο, τη Γερμανία, την Ολλανδία, τη Νέα Ζηλανδία, την Ισπανία,, όπως και στην κορυφή των αμερικάνικων τσαρτ. Όλα τα κομμάτια είναι συνθέσεις των Μικ Τζάγκερ και Κιθ Ρίτσαρντς, εκτός αν σημειώνεται διαφορετικά Sticky Fingers (άλμπουμ) Ηνωμένες Πολιτείες (RIAA Certification): 3 x πλατινένιος Ηνωμένο Βασίλειο (BPI Certification): Χρυσός Γαλλία (SNEP Certification): Χρυσός Αυστραλία (CRIA Certification): Χρυσός Οι μουσικοί οι οποίοι ηχογράφησαν τα κομμάτια του "Sticky Fingers" ήταν οι εξής: Μικ Τζάγκερ - φωνητικά, κρουστά, κιθάρα Κιθ Ρίτσαρντς - κιθάρα, φωνητικά Μικ Τέιλορ - κιθάρα Μπιλ Γουάιμαν - μπάσο, πιάνο Τσάρλι Γουάτς - τύμπαναΓκεστ συμμετοχέςΠολ Μπακμπάστερ - ενορχήστρωση Ράι Κούντερ - κιθάρα Τζιμ Ντίκινσον - πιάνο Νίκι Χόπκινς - πιάνο, πλήκτρα Τζίμι Μίλλερ - κρουστά Ρόκι Ντιζόν - κόνγκα Νίκι Χόπκινς - πιάνο Τζακ Νίτσε - πιάνο Μπόμπι Κιζ - σαξόφωνο Μπίλι Πρέστον - πιάνο Τζιμ Πράις - τρομπέτα, πιάνο Ίαν Στιούαρτ - πιάνο Sticky Fingers - The Rolling Stones | Songs, Reviews, Credits | AllMusic The Rolling Stones - Sticky Fingers | Sputnikmusic Sticky Fingers | The Rolling Stones